Қарақия (тау, Абай облысы)

Қарақия – Бала Қосмұрын жотасының солтүстік-шығысындағы шоқылы тау.

 Географиялық орны 
Абай облысы Көкпекті ауданы Биғаш ауылының оңтүстігінде 9 км жерде орналасқан. Көкпекті өзенінің аңғарында. Абсолюттік биіктігі 824 м. Батыстан шығысқа қарай ендік бағытта 7 км-ге созылып жатыр, енді жері 4 км шамасында.

 Жер бедері 
Беткейі тіктеу келген, бірнеше ұсақ шоқылардан тұрады. Таудың солтүстік-шығыс бөлігінің түпкі жыныстары жалаңаштанып, сай-жыралармен тілімденген.

 Геологиялық құрылымы 
Тас көмір кезеңінің төменгі бөлімінің тау жыныстарынан түзілген.

 Өсімдігі 
Аласа таудың қоңыр топырақ жамылғысында далалық өсімдіктер, бұлақтардың маңында бұталар өседі.Қазақ энциклопедиясы

 Дереккөздер 

Санат:Көкпекті ауданы таулары